ร้านชิมชูเป็นร้านเบเกอรี่และเครื่องดื่ม อยู่บริเวณริมน้ำของโครงการชูชัยบุรี เมนูในร้านก็จะมีทั้งเครื่องดื่มต่าง ๆ (ชา-กาแฟ-อิตาเลี่ยนโซดา ฯลฯ) , เค้ก , ขนมปัง ,ไอศครีม บรรยากาศในร้านตกแต่งสวยงามน่านั่ง

ร้านนี้เป็นแบบบริการตัวเองค่ะ อยากทานเมนูไหนสั่งที่เคาน์เตอร์ ชำระเงินแล้วก็ยกมาทานได้เลย เราได้ลองเค้ก และไอศครีมตามนี้ค่ะ

- ช็อคโกแลตชีสเค้ก (Chocolate Cheesecake) 120 บ. ชีสเค้กราดกานาชช็อคโกแลต ชีสเค้กเนื้อเนียน ๆ อร่อยดีค่ะ
- มะนาวโห่นิวยอร์คชีสเค้ก (Karanda New York Cheesecake) 120 บ. นิวยอร์คชีสเค้ก ราดด้วยซอสมะนาวโห่ เกร๋ ๆ ไม่ซ้ำใคร
- สตอเบอรี่นิวยอร์คชีสเค้ก (Strawberry New York Cheesecake) 120 บ. ชีสเค้กราดซอสสตอเบอรี่ คล้าย ๆ เมนูที่แล้ว แต่ชิ้นนี้เนื้อเนียนกว่าเล็กน้อย
- ทีรามิสุ (Tiramisu) 90 บ. ครีมมาสคาโปเน่สลับชั้นกับเค้กฉ่ำกาแฟ เข้มข้นดีค่ะ
- วาเลนไทน์มูส (Valentine’s Moose) 80 บ.ในตู้มีอยู่ 3 แบบ เลือกสีขาวชิ้นนี้มา ชิ้นนี้เป็นเค้กสไตล์มูสเค้ก โรยหน้าด้วยเกล็ดมะพร้าว รสครีม ๆ นม ๆ ไม่เลี่ยน
- ไอศครีมรสมะม่วงใส่ท็อปปิ้งเป็นผลไม้อบแห้งรสแบบนวล ๆ หอมมะม่วง
- ไอศครีมส้มโออัมพวา ท็อปด้วยเยลลี่หลากสีทานแล้วหอม ๆ คล้าย ๆ ไอศครีมมะนาว

โดยรวมแล้ว เก๋ดีชอบเมนูที่ใช้วัถุดิบจากท้องถิ่น  เค้กราคาทั่วไปไม่แพงไปกว่าร้านอื่น ๆ ถ้าไปเที่ยวอัมพวาแวะไปลองชิมดูได้ค่ะ